Noi vești de la Vatican despre starea de sănătate a Papei Francisc. Cum reacționează la tratamentul împotriva pneumoniei
Papa Francisc, în vârstă de 88 de ani, se află la începutul celei de-a patra săptămâni de spitalizare la spitalul Gemelli din Roma, acolo unde este tratat pentru o pneumonie bilaterală. Conform Vaticanului, starea sa de sănătate a rămas stabilă în ultimele zile, iar suveranul pontif a arătat un „bun răspuns la terapie", cu o ameliorare ușoară și treptată.